Myndighederne i de berørte lande reagerede på en række forskellige måder for at inddæmme krisen. Verdens store centralbanker lempede pengepolitikken yderligere via rentesænkninger og forskellige former for [[kvantitativ lempelse|kvantitative lempelser]]. Samtidig blev en række [[finanspolitik|finanspolitiske]] lempelser vedtaget. I USA vedtog kongressen således i oktober 2008 en [[Redningspakken for det amerikanske finansmarked|redningspakke]] på forslag af præsident [[George W. Bush]], og i februar 2009 endnu en stimulanspakke (American Recovery and Reinvestment Act of 2009) foreslået af den nye præsident [[Barack Obama]].<ref>{{Cite web |url=http://news.bbc.co.uk/2/hi/business/7889897.stm |title=US Congress passes stimulus plan. BBC News 14. februar 2009. Hentet 1. november 2015. |access-date= 1. november 2015 |archive-date=17. februar 2009 |archive-url=https://web.archive.org/web/20090217175518/http://news.bbc.co.uk/2/hi/business/7889897.stm |url-status=live }}</ref> I juni 2009 fremlagde den amerikanske regering en række forslag til at forbedre reguleringen af finansmarkederne fremover. I løbet af foråret 2009 vendte tilliden på de amerikanske finansmarkeder efterhånden tilbage. I april 2009 erklærede det amerikanske tidsskrift [[Time Magazine]] således bankkrisen for overstået.<ref>{{Cite web |url=http://content.time.com/time/business/article/0,8599,1890560,00.html |title=More Quickly Than It Began, The Banking Crisis Is Over. TIME Magazine, 10. april 2009. Hentet 1. november 2015. |access-date= 1. november 2015 |archive-date=21. september 2015 |archive-url=https://web.archive.org/web/20150921113809/http://content.time.com/time/business/article/0,8599,1890560,00.html |url-status=live }}</ref> [[New York Times]] udråbte i 2011 marts 2009 til at være krisens lavpunkt, hvorefter de finansielle markeder begyndte at restituere sig.<ref>{{Cite web |url=http://www.nytimes.com/2011/03/11/business/economy/11norris.html |title=Crisis Is Over, but Where’s the Fix? New York Times, 10. marts 2011. Hentet 1. november 2015. |access-date= 1. november 2015 |archive-date=17. juli 2016 |archive-url=https://web.archive.org/web/20160717025336/http://www.nytimes.com/2011/03/11/business/economy/11norris.html |url-status=live }}</ref>
Jura Historie Videnskab Humaniora Sikkerhed